1. Определете степента на нарушение на тайната в следния случай: На седяща психиатрична визитация се обсъжда пациент. Предложени са данни за психичния статус на пациента, семейната и професионалната среда, съобщени са също паспортни данни и данни за социалното му положение.

А. Няма нарушение на конфиденциалността.\*

Б. Незначително нарушение на конфиденциалността.

В. Значително нарушение на конфиденциалността.

Г. Тежко нарушение на конфиденциалността.

2. Определете степента на нарушение на тайната в следния случай: Близките на тежко болен пациент молят лекуващия лекар да им разясни данните от последните клинични изследвания, от които научават за неблагоприятната прогноза на заболяването. По-късно близките неволно разкриват данните пред пациента, в резултат, на което той изпада в тежък психичен стрес и продължителна депресия.

А. Няма нарушение на конфиденциалността.

Б. Незначително нарушение на конфиденциалността.

В. Значително нарушение на конфиденциалността.

Г. Тежко нарушение на конфиденциалността.\*

3. Определете степента на нарушение на тайната в следния случай: Вие сте лекар в акушеро-гинекологична клиника. Съпругът на една от вашите пациентки, лежаща по повод заплашващ аборт, пита за състоянието й. Вие му обяснявате, че бременността е усложнена и е проблематично задържането на плода, като посочвате за евентуална причина извършеният аборт по желание преди една година. Оказва се, че съпругът не знае този факт.

А. Няма нарушение на конфиденциалността.

Б. Незначително нарушение на конфиденциалността.

В. Значително нарушение на конфиденциалността.

Г. Тежко нарушение на конфиденциалността.\*

4. Определете степента на нарушение на тайната в следния случай: По време на посещение при семейния си лекар, пациент вижда оставени на видно място изследвания. От любопитство той ги разглежда и установява, че са на негова съседка и се касае за изследвания за бременност, които се оказват положителни.

А. Няма нарушение на конфиденциалността.

Б. Незначително нарушение на конфиденциалността.

В. Значително или тежко нарушение на конфиденциалността.\*

5. Определете степента на нарушение на тайната в следния случай: Жена с обилен маточен кръвоизлив и тежко общо състояние е приета в акушеро-гинекологично отделение. При разпитването на пациентката се установяват данни за криминален аборт. Дежурният лекар уведомява съответните органи за криминалния характер на аборта.

А. Няма нарушение на конфиденциалността.\*

Б. Незначително нарушение на конфиденциалността.

В. Значително нарушение на конфиденциалността.

Г. Тежко нарушение на конфиденциалността.

6. Определете степента на нарушение на тайната в следния случай: Пациент, боледувал преди два месеца от вирусен хепатит В посещава стоматолог. Стоматологичната сестра разпознава в него свой познат и знаейки за заболяването му, предупреждава лекаря да вземе допълнителни мерки за безопасност при работа.

А. Няма нарушение на конфиденциалността.\*

Б. Незначително нарушение на конфиденциалността.

В. Значително нарушение на конфиденциалността.

Г. Тежко нарушение на конфиденциалността.

7. Определете степента на нарушение на тайната в следния случай: Медицински сестри-стажантки обсъждат "един случай" в асансьора на болницата в присъствието на външни лица.

А. Няма нарушение на конфиденциалността.

Б. Незначително нарушение на конфиденциалността.\*

В. Значително нарушение на конфиденциалността.

Г. Тежко нарушение на конфиденциалността.

8. Определете степента на нарушение на тайната в следния случай: По време на вечеря в дома си акушерка разказва на съпруга си за пациентките, преминали на преглед през деня, като идентифицира някои от тях.

А. Няма нарушение на конфиденциалността.

Б. Незначително нарушение на конфиденциалността.

В. Значително или тежко нарушение на конфиденциалността.\*

9. Определете степента на нарушение на тайната в следния случай: Медицинска сестра-наставничка при извършване на сложна манипулация на пациент напомня на стажант-сестрите за подобен случай в съседната стая и започва да коментира състоянието и особеностите на случая в присъствието на другите пациенти.

А. Няма нарушение на конфиденциалността.

Б. Незначително нарушение на конфиденциалността.

В. Значително нарушение на конфиденциалността.\*

Г. Тежко нарушение на конфиденциалността.

10. Определете степента на нарушение на тайната в следния случай: Телефонът в отделението звъни и дежурната сестра се обажда. Питат я за състоянието на пациента И.К. Тя познава пациента и дава сведения за здравното му състояние. След като затваря телефона нейна колежка я пита кой е звънил. Провелата разговора сестра не може да отговори.

А. Няма нарушение на конфиденциалността.

Б. Незначително нарушение на конфиденциалността.\*

В. Значително нарушение на конфиденциалността.

Г. Тежко нарушение на конфиденциалността.

11. Определете степента на нарушение на тайната в следния случай: Посетител на пациент в болница вижда оставена история на заболяване на леглото на съседния пациент, който в момента не е в стаята. От чисто любопитство посетителят прочита информацията в историята на заболяването.

А. Няма нарушение на конфиденциалността.

Б. Незначително нарушение на конфиденциалността.

В. Значително нарушение на конфиденциалността.

Г. Тежко нарушение на конфиденциалността.\*

12. Според кой принцип, приет от Американската психиатрична асоциация, когато психотерапевт прецени, че негов пациент представлява сериозна заплаха за друго лице, той трябва да защити потенциалната жертва с всички средства, включително предупреждаване на жертвата и уведомяване на полицията?

А. Принцип на ненасяне на вреда

Б. Принцип на Тарасоф \*

В. Принцип на благодеяние

13. В коя от посочените ситуации има задължение за разкриване на конфиденциална информация:

А. При запитване от работодател.

Б. При запитване от застраховател.

В. При съмнение за криминално деяние.\*

14. В коя от посочените ситуации има задължение за разкриване на конфиденциална информация:

А. При ограничаване остро заразно заболяване.\*

Б. При запитване от журналисти.

В. При запитване от роднина без знанието на пациента.

15. В коя от посочените ситуации има задължение за разкриване на конфиденциална информация:

А. При обаждане по телефона на лице, което не е член на лекуващия екип.

Б. За нуждите на съдебна експертиза или медицинска трудоспособност.\*

В. При запитване от работодател.

16. В коя от посочените ситуации **не трябва** да се разкрива конфиденциална информация за пациента.

А. При ограничаване остро заразно заболяване.

Б. За нуждите на съдебна експертиза или медицинска трудоспособност.

В. При запитване от журналисти.\*